CELEX: 62014TN0649
Language: sk
Date: 2014-08-29 00:00:00
Title: Vec T-649/14: Žaloba podaná 29. augusta 2014 – NTS Energie- und Transportsysteme/ÚHVT – Schütz (X-Windwerk)

10.11.2014   
            
            
               SK
            
            
               Úradný vestník Európskej únie
            
            
               C 395/55
            
         
      Žaloba podaná 29. augusta 2014 – NTS Energie- und Transportsysteme/ÚHVT – Schütz (X-Windwerk)
      (Vec T-649/14)
      (2014/C 395/68)
      Jazyk, v ktorom bola podaná žaloba: nemčina
      
         Účastníci konania
      
      
         Žalobkyňa: NTS Energie- und Transportsysteme GmbH (Berlín, Nemecko) (v zastúpení: S. Mach, Rechtsanwältin)
      
         Žalovaný: Úrad pre harmonizáciu vnútorného trhu (ochranné známky a vzory)
      
         Ďalší účastník konania pred odvolacím senátom: Schütz GmbH & Co. KGaA (Selters, Nemecko)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 23. mája 2014 vo veci R 978/2013-1.
               
            
         Dôvody a hlavné tvrdenia
      
      
         Prihlasovateľ ochrannej známky Spoločenstva: žalobkyňa.
      
         Prihlasovaná ochranná známka Spoločenstva: slovná ochranná známka „X-Windwerk“ pre služby zaradené do tried 39, 40 a 42 – prihláška ochrannej známky Spoločenstva č. 10 719 466.
      
         Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
      
         Namietaná ochranná známka alebo označenie: slovná ochranná známka „Wind Werk“ pre tovary a služby zaradené do tried 7, 9, 37 a 42.
      
         Rozhodnutie námietkového oddelenia: zamietnutie námietky.
      
         Rozhodnutie odvolacieho senátu: zrušenie rozhodnutia námietkového oddelenia a zamietnutie prihlášky ochrannej známky Spoločenstva.
      
         Dôvody žaloby: porušenie článku 8 ods. 1 písm. b) nariadenia č. 207/2009.